U3 A Reykjavík vill vekja athygli á viðburðaröðinn Tæknikaffi hjá Borgarbókasafninu Borgarbókasafnið er alhliða upplýsinga - og menningarstofnun og meginhlutverk þess er að jafna aðgengi að menningu og þekkingu . Lögð er áhersla á gott aðgengi borgarbúa á öllum aldri að þjónustu , fræðslu og viðburðum á sviði menningar og lista . Þorbjörg Karlsdóttir , verkefnastjóri hjá Borgarbókasafninu stendur fyrir viðburðaröðinni Tæknikaffi sem er hugsað fyrir venjulegt fólk sem langar til að læra betur á tölvur og snjalltæki . Tæknikaffið er opið öllum og er alla fimmtudaga á Borgarbókasafninu í Grófinni kl. 16:00 - 18:00 . Fólk er hvatt til að koma í Tæknikaffið með spurningar tengdar daglegri notkun á netinu , tölvum , spjaldtölvum og snjallsímum . Lausnin er alltaf handan við hornið ! Ráðlagt er að fólk hafi eigin tölvur eða síma meðferðis , en það eru einnig tölvur til afnota á safninu . Öðru hverju í Tæknikaffinu eru haldin sérstök erindi þar sem ýmsar tæknilausnir eru kynntar , eins og hvernig er best að nálgast hljóð - og rafbækur og hvernig einfaldast er að framkvæma margskonar innkaup á netinu .